**Határozat: 1-22**

**Rendelet: 1-3**

**Jegyzőkönyv**

**Zalakaros Város Önkormányzata Képviselőtestülete**

**2018. február 08-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. február 08-án** 16,28 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs (17,31 órakor érkezett) képviselők, Torma László aljegyző.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető, Szijártóné Gorza Klára könyvvizsgáló.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármestert és Horváth Vencel képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármesteri beszámoló**

Előadó: Novák Ferenc polgármester

1. **KÖH 2018. évi költségvetésének megállapítása**

Előadó: Novák Ferenc polgármester  
  
**3. Önkormányzat 2018. évi költségvetésének megállapítása**  
 Előadó: Novák Ferenc polgármester

**4. Településképi rendelettervezet véleményezése**  
 Előadó: Novák Ferenc polgármester

**5. Reklámrendelet megalkotása** Előadó: Novák Ferenc polgármester

**6.** **2018. évi igazgatási szünet**  
 Előadó: Novák Ferenc polgármester

**7.**  **Összeférhetetlenségi kérdések és az SZMSZ módosítása**  
 Előadó: Novák Ferenc polgármester

**8.** **Adósságot keletkeztető ügyletekből eredő fizetési kötelezettségek a költségvetési  
 évet követő három évre várható összege határozatban történő elfogadása** Előadó: Novák Ferenc polgármester

**9. 2018. Város Napi rendezvény előkészítése**  
 Előadó: Novák Ferenc polgármestere

**10.** **A Zalakarosi Óvoda és Bölcsőde intézményegységeinek 2018. évi zárva tartása**  
 Előadó: Novák Ferenc polgármester

**11.**  **Rendezési terv módosítás indítás** Előadó: Novák Ferenc polgármester  
 **12.** **Rendezési terv módosítás zárás** Előadó: Novák Ferenc polgármester  
  
**13.** **Településarculati Kézikönyv jóváhagyása** Előadó: Novák Ferenc polgármester  
  
**14.** **Zalakaros város és térsége szennyvízelvezető rendszere és szennyvíztisztító   
 telepe (56.ZK-SZV) víziközmű-rendszerre vonatkozó bérleti üzemeltetői   
 szerződés módosítása** Előadó: Novák Ferenc polgármester

1. **A Kisfaludy szálláshely fejlesztési konstrukció keretében a Fürdő Vendégház  
    fejlesztésére irányuló pályázat benyújtása** Előadó: Novák Ferenc polgármester
2. **2018. évi közfoglalkoztatási pályázat benyújtójáról döntés** Előadó: Novák Ferenc polgármester
3. **Ingatlan felajánlásról döntés** Előadó: Novák Ferenc polgármester
4. **Csípőszúnyog gyérítésre megállapodás a Balatoni Szövetséggel** Előadó: Novák Ferenc polgármester  
    **19. A Cyclo-Net projekt keretében műszaki ellenőrzésre vonatkozó eljárás  
    visszavonása, új ajánlati felhívás kibocsátása** Előadó: Novák Ferenc polgármester

**20. Főépítészi feladatokra ajánlati felhívás kibocsátása** Előadó: Novák Ferenc polgármester

**21. Javaslat a bevándorlás szervező irodák és szervezetek elutasítására** Előadó: Novák Ferenc polgármester

**22. Törvényességi felhívás ZÁRT** Előadó: Novák Ferenc polgármester

**23. Zalakaros Termál út – Petőfi Sándor utca – Kossuth Lajos utca kerékpárút  
 kivitelezéséhez kapcsolódóan az ivóvízvezeték felújítás és vízbekötés cserére   
 vonatkozó vállalkozási szerződés jóváhagyása ZÁRT** Előadó: Novák Ferenc polgármester

**24. Volt TSZ major területén a 061/7 hrsz-ú ingatlanra beérkezett vételi ajánlat  
 elbírálása ZÁRT** Előadó: Novák Ferenc polgármester

**25. Egyebek**

Novák Ferenc: Felvételre javasolja a 25. számú Egyebek napirend keretében a Zalakaros, 092/14 hrsz-ú, 0111 hrsz-ú és 0166/13 hrsz-ú ingatlanokon utasváró épületfeltüntetéséhez kapcsolódó megállapodások megkötése című napirendet, mely nyílt ülés keretében kerüljön megtárgyalásra. A napirendi pontok sorrendjére vonatkozóan az alábbiakat javasolja: elsőként a 3. számú az Önkormányzat 2018. évi költségvetésének megállapítása, majd a 2. számú napirend a KÖH 2018. évi költségvetésének megállapítása, utána pedig a 8. számú napirend az Adósságot keletkeztető ügyletekből eredő fizetési kötelezettségek a költségvetési évet követő három évre várható összege határozatban történő elfogadása című napirend kerüljön megtárgyalásra.

Szavazásra teszi fel az elhangzott napirendek tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Javasolja, hogy a meghívóban szereplő 11. számú Rendezési tervmódosítás indítás című napirend zárt ülés keretében kerüljön megtárgyalásra, továbbá a 22., 23., 24., számú napirendek is zárt ülés kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel a 11., 22., 23., 24. számú napirendi pontok zárt ülésen való megtárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 1/2018. (II.08.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 11. valamint a 22-24. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Polgármesteri beszámoló** Előadó: Novák Ferenc polgármester

(Előterjesztés a jegyzőkönyvhöz mellékelve.)

Benkőné Gulyás Edit: A 276/2017 számú határozat kapcsán javasolja, amint lejárnak a garanciák, készüljön előterjesztés a képviselőtestület számára a napelemes lámpatestek karbantartására. Érdeklődik, hogy a kilátó ügye hol tart.

Novák Ferenc: A tervek elkészültek, jogerős építési engedély van, várhatóan bruttó 65 millió forintból egy látványos, szép kilátó épül, melyet a Zalaerdő Zrt. üzemeltetésre átad az önkormányzatnak. Egy másik egyeztetésről is tájékoztatni kívánja a képviselőtestületet. A Magyar Turisztikai Ügynökséggel a gyógyhelyi központ pályázat kapcsán konzorciumi együttműködési megállapodást kötött az önkormányzat. Az ügynökség jelezte, hogy a marketingkeret 60%-át központosítani kívánja, térségi marketingkiadásokra felhasználni, még egyeztetés alatt áll, át kell-e dolgozni a marketingstratégiát.

Horváth Vencel: Ügyrendi javaslata van, a jövőben, ha a polgármesteri beszámolóban olyan határozat szerepel, melynek módosítása szükséges, arról külön szavazás történjen. A garanciális lámpákkal kapcsolatban az a kérdése, ezt miért nem javítják. Érdeklődik, hogy hulladékszállítás kapcsán a nagymennyiségű számlareklamáció ügyintézése hol tart, információi szerint 417 db számla került törlésre. A polgármester úr felkérést kapott, hogy a fogorvosi praxis kapcsán járja körbe a lehetőségeket, elsősorban a helyben történő fogorvosi ellátás lehetőségét. Zalakaros határában kikerült a Zalamerenye tábla, mi célból került ki.

Novák Ferenc: Napelemes lámpák kapcsán egyedi megrendelés alapján a javítások folyamatosak. Tájékoztatja a képviselőtestületet, hogy az egyik napelemes lámpát ellopták, az ügyben az önkormányzat rendőrségi feljelentést tett. A Termál úti LED-es lámpák gyakori hibája miatt az EON-nal egyeztettünk, nagy valószínűséggel vezetékhiba okozza a hibákat. A szemétszállításnál, meg tudja erősíteni a törölt számlák nagyságrendjét, remélhetőleg a reklamációk nagy részét sikerült orvosolni. A fogorvosi praxis esetében volt érdeklődő, közvetlenül a doktornőhöz irányította, ha a doktornőnek nem sikerül az értékesítés, akkor kell lépnie az önkormányzatnak. A zalamerenyei tábla kapcsán kifejti, a táblákat a zalamerenyei önkormányzat helyeztette ki. Megítélése szerint nem a közigazgatási határ, hanem a terület tulajdonjoga a releváns. A terület tulajdonosa a Zalaerdő Zrt. A Zalaerdő Zrt-vel a kilátó és környéke működtetésére az önkormányzat megállapodást fog kötni, melyben a vállalt kötelezettségek is benne lesznek. A parkerdő létesítményeit a zalakarosi lakosok és turisták használják, így a megállapodásban kell rögzíteni, hogy a Zalaerdő tulajdonát képező területet miként tudjuk hasznosítani. Információi szerint Zalamerenye ebben nem kíván anyagilag szerepet vállalni.

Czirákiné Pakulár Judit: A jelzőrendszeres házi segítségnyújtást december 31-ig a Vöröskereszt látta el, január 1-jétől a Zala Megyei Szivárvány Egyesített Szociális Intézmény végzi. Az érintették nem kaptak értesítést a változásról. Információi szerint az új szolgáltató fog szerződést kötni az ellátottakkal. Jelezték még tudnak új ellátottakat fogadni, kéri, hogy a Karosi Krónikán keresztül az önkormányzat tájékoztassa a lakosságot a szolgáltatás lehetőségéről.

Novák Ferenc: Szavazásra teszi fel a polgármesteri beszámolót az elhangzott kiegészítő javaslatokkal.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 2/2018. (II.08.) számú határozata:**

Zalakaros Város Önkormányzat Képviselőtestülete a Polgármester beszámolóját az alábbi kiegészítésekkel elfogadja:

1./ Zalakaros Város Önkormányzat Képviselőtestülete felkéri a polgármestert, a garanciák lejártát követően a napelemes lámpatestek karbantartására készüljön előterjesztés a képviselőtestület számára.

Határidő: 2020. december 31.

Felelős: Novák Ferenc polgármester

Operatív felelős: Bognár Ottó Péter településüzemeltetési és katasztrófavédelmi referens

2./ Zalakaros Város Önkormányzat Képviselőtestülete felkéri a polgármestert, a jövőben, ha a polgármesteri beszámolóban olyan határozat szerepel, melynek módosítása szükséges, arról külön szavazás történjen.

Határidő: folyamatos

Felelős: Novák Ferenc polgármester

Operatív felelős: Szabóné Dr. Csányi Mariann jegyző

Torma László aljegyző

3./ Zalakaros Város Önkormányzat Képviselőtestülete felkéri a polgármestert, hogy a Karosi Krónikán keresztül a lakosság kapjon tájékoztatást a jelzőrendszeres házi segítségnyújtási szolgáltatás igénybevételi lehetőségéről, feltételeiről.

Határidő: 2018. március 30.

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

**3. Önkormányzat 2018. évi költségvetésének megállapítása**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ha a 2018. évi költségvetési tervezetet minősíteni kell, úgy fogalmazna nem szűkös, fejlesztésekre lehetőséget biztosító költségvetés, mely takarékos gazdálkodás mellett költséghatékony munkát vár el az intézményektől és a gazdasági társaságoktól.

Ismerteti az összevont bizottság határozatát:

**Gazdasági, Városfejlesztési és Turisztikai Bizottság 3/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 8/2018. (II.08.) számú határozata:**

A bizottság javasolja a 2018. évi költségvetésről szóló önkormányzati rendelet előterjesztés szerinti elfogadását az alábbi kiegészítésekkel:

**-** a Zalakarosi Közösségi Ház és Könyvtár intézményben a bérfejlesztés mértékét 12,21%-ban javasolja megállapítani, az irányító szervi támogatást 23 482 872 Ft-ban javasolja meghatározni, a Zalakarosi Közösségi Ház és Könyvtár intézményvezetőjének 20 000 Ft/hó illetménykiegészítést javasol megállapítani határozott időre 2018. december 31-ig.

- a Zalakarosi Óvoda és Bölcsőde intézményben a bérfejlesztés mértékét – az óvodapedagógusok kivételével, miután, ők 2017 szeptemberében részesültek központi béremelésben- 10%-ban javasolja megállapítani, az irányító szervi támogatást 30 498 610 Ft-ban javasolja meghatározni. Javasolja a képviselőtestület számára, biztosítson forrást az intézménynek a vezetőképzésben résztvevő kolléga tandíjának kifizetéséhez a jóváhagyott költségvetési előirányzat erejéig, az intézményvezetőnek tanulmányi szerződést kell kötnie a képzésben résztvevő kollégával.

- a Zalakarosi Óvoda és Bölcsőde esetében javasolja a képviselőtestület számára, hogy kérje fel az intézményvezetőt, hogy az önkormányzati hivatal bevonásával kérjen javaslatot a passzív árnyékolás megoldására.

- javasolja a képviselőtestület számára, hogy Zalakaros Város Önkormányzatánál foglalkoztatottak részére a bérfejlesztés mértékét 10 %-ban állapítsa meg.

- a Karos- Park Kft-nél a bérfejlesztés mértékét 10%-ban javasolja meghatározni, javasolja a képviselőtestület számára, hogy a Karos- Park Kft részére a közszolgáltatási szerződésben meghatározott feladatok ellátására 137 431 000 Ft forrást biztosítson, azzal, hogy a bér-és munkaügyi feladatok többletköltségére biztosított 851 000 Ft valamint a közmunkaprogramban vásárolt Ford üzemben tartási jogának, valamint az ebből fakadó többletköltségekre való 1 000 000 Ft csak nyertes közfoglalkoztatási pályázat esetén adható át. Javasolja a képviselőtestület számára, hogy a Karos- Park Kft ügyvezetőjének díjazását 2018. január 1-jétől visszamenőleg 460 000 Ft/hó összegben határozza meg.

- javasolja a képviselőtestület számára, hogy a Zalakarosi Turisztikai Egyesület támogatását 21,5 millió Ft-ban hagyja jóvá, melyből 20,9 millió Ft a bér-és járulékköltség. Javasolja továbbá, a Zalakarosi Turisztikai Nonprofit Kft. támogatását 51 millió Ft-ban hagyja jóvá, melyből 9,6 millió Ft a bér-és járulékköltség. A Nemzetközi Sakkverseny rendezésére külön soron 2,5 millió Ft-os támogatást javasol jóváhagyni.

- javasolja a képviselőtestület számára, hozzon olyan tartalmú határozatot, fejlesztési cél addig nem indítható, amíg a kerékpárút építés, valamint a gyógyhelyi központ fejlesztés kivitelezésének szerződéses ára nem ismert.

- javasolja a képviselőtestület számára, hatalmazza fel a polgármestert, folytasson egyeztetéseket a Tankerületi Központtal az iskolaépület lapos tető rekonstrukciójának finanszírozásáról.

- javasolja a képviselőtestület számára, hogy a rendelettervezet 12. §. (9) az alábbi szövegezéssel kerüljön elfogadásra:

(9)A készlet- és kis értékű tárgyi eszköz beszerzések, a kiküldetés, reprezentációs kiadások, egyes kisösszegű szolgáltatási kiadások, szociálpolitikai juttatások, az ellátottak pénzbeli juttatásai készpénzben kifizethetők a Pénzkezelési szabályzatban meghatározottak szerint.

Horváth Vencel: A bizottsági határozat ismertetését követően az öt nagy fejlesztési célt említi. A kerékpárút fejlesztés, mely városiasodási folyamatot is jelent, a gyógyhelyi központ kialakítása és e fejlesztés következményeként a sportpálya áthelyezése Behiákra, az ipari park fejlesztés, a napelemes pályázat, illetve a civil ház bővítés.

Benkőné Gulyás Edit: Részben szeretné kiegészíteni az Elnök úr által elmondottakat. A fő fejlesztési irányokat még kiegészíti a belterületi utak felújításával. A nagy pályázatokon kívül egyéb pályázatokról is említést tesz, a Közösségi Ház és Könyvtár 3 sikeres pályázata a művészeti csoportok munkáját segíti, a könyvtár, mint E-Magyarország pont tovább működhet, eszközfejlesztésre és képzésre nyertek pályázati támogatást. Említi a Kisfaludy szálláshely pályázatot is. A parókia is elkészül 2018-ban. Ezek mind olyan fejlesztések, amelyek valóban meglátszódnak a településen. Kiemeli továbbá, hogy a település intézményeiben, önkormányzati tulajdonú cégeiben dolgozók bérét átlag 10%-kal sikerült növelni. Támogatni tudja a költségvetés elfogadását.

Szijártóné Gorza Klára: A bizottságok részéről részletes, kimerítő tájékoztatás történt a költségvetés tervezetéről. Kiemeli a költségvetés főösszegének növekedését és ezen belül a fejlesztési rész növekedését. Normatív állami támogatás a település iparűzési adóerőképessége miatt bizonyos feladatokra nem jár az önkormányzatnak. A bevételi tervek megalapozottak, jelentős az előző évi pénzmaradvány, a felhalmozási célú átvett pénzeszközök, melyek nagy része pályázati támogatás. A kiadások közül kiemeli, a személyi juttatások többszörös egyeztetés után kerültek beállításra a költségvetésben. A költségvetési szervek gazdálkodása biztosított, tartalék terv megalapozott, biztonsággal lehet a fejlesztésekkel kalkulálni. Remélhetőleg likviditási probléma nélkül tud gazdálkodni Zalakaros.

Novák Ferenc: Szavazásra teszi fel a bizottsági javaslatot a 2018. évi költségvetésről szóló önkormányzati rendelet megalapozásához szükséges határozat elfogadására.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 3/2018. (II.08.) számú határozata:**

Zalakaros Város Önkormányzat Képviselőtestülete a 2018. évi költségvetésről szóló önkormányzati rendelet megalapozásához az alábbi határozatot fogadja el:

1./ Zalakaros Város Önkormányzat Képviselőtestülete a Zalakarosi Közösségi Ház és Könyvtár intézményben a bérfejlesztés mértékét 12,21%-ban állapítja meg, az irányító szervi támogatást 23 482 872 Ft-ban határozza meg, a Zalakarosi Közösségi Ház és Könyvtár intézményvezetőjének 20 000 Ft/hó illetménykiegészítést állapít meg határozott időre 2018. január 1-jétől 2018. december 31-ig.

2./ Zalakaros Város Önkormányzat Képviselőtestülete a Zalakarosi Óvoda és Bölcsőde intézményben a bérfejlesztés mértékét – az óvodapedagógusok kivételével, miután, ők 2017 szeptemberében részesültek központi béremelésben- 10,1%-ban állapítja meg, az irányító szervi támogatást 30 498 610 Ft-ban határozza meg.

2.1./ Zalakaros Város Önkormányzat Képviselőtestülete forrást biztosít az intézménynek a vezetőképzésben résztvevő kolléga tandíjának kifizetéséhez a jóváhagyott költségvetési előirányzat erejéig, az intézményvezetőnek tanulmányi szerződést kell kötnie a képzésben résztvevő kollégával.

2.2/ Zalakaros Város Önkormányzat Képviselőtestülete felkéri az Zalakarosi Óvoda és Bölcsőde intézményvezetőjét, hogy az önkormányzati hivatal bevonásával kérjen javaslatot az intézményben a passzív árnyékolás megoldására.

3./ Zalakaros Város Önkormányzat Képviselőtestülete a Zalakaros Város Önkormányzatánál foglalkoztatottak részére a bérfejlesztés mértékét 10 %-ban állapítja meg.

4./ Zalakaros Város Önkormányzat Képviselőtestülete a Karos- Park Kft-nél a bérfejlesztés mértékét 10%-ban határozza meg.

4.1./ Zalakaros Város Önkormányzat Képviselőtestülete a Karos- Park Kft részére a közszolgáltatási szerződésben meghatározott feladatok ellátására 137 431 000 Ft forrást biztosít, azzal, hogy a bér-és munkaügyi feladatok többletköltségére biztosított 851 000 Ft valamint a közmunkaprogramban vásárolt Ford üzemben tartási jogának, valamint az ebből fakadó többletköltségekre való 1 000 000 Ft csak nyertes közfoglalkoztatási pályázat esetén adható át.

4.2./ Zalakaros Város Önkormányzat Képviselőtestülete a Karos- Park Kft ügyvezetőjének díjazását 2018. január 1-jétől visszamenőleg 460 000 Ft/hó összegben határozza meg.

5./ Zalakaros Város Önkormányzat Képviselőtestülete a Zalakarosi Turisztikai Egyesület támogatását 21,5 millió Ft-ban hagyja jóvá, melyből 20,9 millió Ft a bér-és járulékköltség.

6./ Zalakaros Város Önkormányzat Képviselőtestülete a Zalakarosi Turisztikai Nonprofit Kft. támogatását 51 millió Ft-ban hagyja jóvá, melyből 9,6 millió Ft a bér-és járulékköltség. A Nemzetközi Sakkverseny rendezésére külön soron 2,5 millió Ft-os támogatást hagy jóvá.

7./ Zalakaros Város Önkormányzat Képviselőtestülete úgy határoz, fejlesztési cél addig nem indítható, amíg a kerékpárút építés, valamint a gyógyhelyi központ fejlesztés kivitelezésének szerződéses ára nem ismert.

8./ Zalakaros Város Önkormányzat Képviselőtestülete felhatalmazza a polgármestert, folytasson egyeztetéseket a Tankerületi Központtal az iskolaépület lapos tető rekonstrukciójának finanszírozásáról.

9./ Zalakaros Város Önkormányzat Képviselőtestülete a rendelettervezet 12. §. (9) bekezdését az alábbi szövegezéssel fogadja el és építi be a költségvetési rendeletbe:

(9)A készlet- és kis értékű tárgyi eszköz beszerzések, a kiküldetés, reprezentációs kiadások, egyes kisösszegű szolgáltatási kiadások, szociálpolitikai juttatások, az ellátottak pénzbeli juttatásai készpénzben kifizethetők a Pénzkezelési szabályzatban meghatározottak szerint.

Határidő: azonnal – 1., 2.,3., 4., 5., 6., 7., 9. pontok vonatkozásában

2018. április 30. – 2.1 és 2.2 és 8. pontok vonatkozásában

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

Bodor Johanna igazgatási ügyintéző – határozat megküldése Zalakarosi Közösségi Ház és Könyvtár, Zalakarosi Óvoda és Bölcsőde, Karos- Park Kft, Zalakarosi Turisztikai Egyesület, Zalakarosi Turisztikai Nonprofit Kft. vezetőinek részére.

Novák Ferenc: Szavazásra teszi fel az önkormányzat 2018. évi költségvetéséről szóló rendelettervezetet.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja az 1/2018. (II.09.) önkormányzati rendeletét a 2018. évi költségvetésről.

(A rendelet hiteles szövege a jegyzőkönyv melléklete.)

1. **KÖH 2018. évi költségvetésének megállapítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 2/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 7/2018. (II.08.) számú határozata:**

A bizottság javasolja a képviselőtestület számára a Zalakarosi Közös Önkormányzati Hivatal 2018. évi költségvetését 128.522 ezer Forint bevételi előirányzattal és 128.522 ezer Forint kiadási előirányzattal 37 635 544 Ft irányító szervi támogatással elfogadni, valamint jóváhagyni, hogy a hivatal 10%-os bérfejlesztést hajthat végre, amelynek 11 hónapra jutó összege 6.850.185 Forint, melyből 968 000 Ft az önkormányzatnál – településgondnokságnál- jelentkező bérmegtakarításból finanszírozott.

Horváth Vencel: Egy dolgot kiemel, a hivatal esetében nem alapilletmény fejlesztés történt, hanem 2018-ra szóló egyedi bérfejlesztés.

Szijártóné Gorza Klára: Elfogadásra javasolja a közös önkormányzati hivatal 2018. évi költségvetését.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 4/2018. (II.08.) számú határozata:**

Zalakaros Város Önkormányzat Képviselőtestülete a Zalakarosi Közös Önkormányzati Hivatal 2018. évi költségvetését 128.522 ezer Forint bevételi előirányzattal és 128.522 ezer Forint kiadási előirányzattal 37 635 544 Ft irányító szervi támogatással elfogadja, valamint jóváhagyja, hogy a hivatal 10%-os bérfejlesztést hajthat végre, amelynek 11 hónapra jutó összege 6.850.185 Forint, melyből 968 000 Ft az önkormányzatnál – településgondnokságnál- jelentkező bérmegtakarításból finanszírozott. A 11 hónapra vonatkozó bértömeg felosztása a munkáltató döntése.

Határidő: azonnal

Felelős: Szabóné Dr. Csányi Mariann jegyző

Operatív felelős: Magyarné Kovács Judit pénzügyi osztályvezető

**8. Adósságot keletkeztető ügyletekből eredő fizetési kötelezettségek a költségvetési  
 évet követő három évre várható összege határozatban történő elfogadása**  Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 7/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 12/2018. (II.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 5/2018. (II.08.) számú határozata:**

Zalakaros Város Önkormányzat Képviselőtestülete az államháztartásról szóló 2011. évi CXCV. törvény 29/A.§-a, a Magyarország gazdasági stabilitásáról szóló 2011. évi CXCIV. törvény 45. § (1) bekezdés a) pontja felhatalmazása alapján a módosított 353/2011 (XII.30.) Kormányrendeletben meghatározzak szerint az önkormányzat saját bevételeinek, valamint a Magyarország gazdasági stabilitásáról szól 2011. évi CXCIV törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét a következők szerint állapítja meg:

ezer Ft

|  |  |  |  |  |  |  |
| --- | --- | --- | --- | --- | --- | --- |
| **sor- sz.** | **Megnevezés** | **2018** | **2019** | **2020** | **2021** | összesen |
| 1. | Helyi adók | 473000 | 473000 | 473000 | 473000 | **1892000** |
| 2. | Osztalékok, koncessziós díjak |  |  |  |  |  |
| 3. | Díjak, pótlékok, bírságok | 500 | 500 | 500 | 500 | 2000 |
| 4. | Tárgyi eszközök, immat. javak, vagyoni értékű jog értékesítés, vagyonhasznosításból származó bevétel |  |  |  |  |  |
| 5. | Részvények, részesedések értékesítése |  |  |  |  | 0 |
| 6. | Vállalalt értékesítésből, privatizációból származó bevételek |  |  |  |  | 0 |
| 7. | Kezességvállalással kapcsolatos megtérülés |  |  |  |  | 0 |
|  | **Saját bevételek** | **473500** | **473500** | **473500** | **473500** | **1894000** |
|  | **Saját bevételek 50%-a** | **236750** | **236750** | **236750** | **236750** | **947000** |
|  | **Előző évben keletkezett tárgyévet terhelő fizetési kötelezettség** | **11945** | **11690** | **11440** | **11180** | **46255** |
| 8. | Hitelből eredő fizetési kötelezettség | 11945 | 11690 | 11440 | 11180 | 46255 |
| 9. | Kölcsönből eredő fizetési kötelezettség |  |  |  |  | 0 |
| 10. | Hitelviszonyt megtestesítő értékpapírból eredő fizetési kötelezettség |  |  |  |  | 0 |
| 11. | Adott váltó |  |  |  |  | 0 |
| 12. | Pénzügyi lízingből eredő fizetési kötelezettség |  |  |  |  |  |
| 13. | Halasztott fizetés, részletfizetés fizetési kötelezettsége |  |  |  |  | 0 |
| 14. | Szerződésben kikötött visszavásárlási kötelezettség |  |  |  |  |  |
| 15. | Kezesség-, és garanciavállalásból eredő fizetési kötelezettség |  |  |  |  | 0 |
|  | **Tárgyévben keletkezett, illetve keletkező, tárgyévet terhelő fizetési kötelezettség** | 0 | 0 | 0 | 0 | 0 |
| 16. | Hitelből eredő fizetési kötelezettség |  |  |  |  |  |
| 17. | Kölcsönből eredő fizetési kötelezettség |  |  |  |  | 0 |
| 18. | Hitelviszonyt megtestesítő értékpapírból eredő fizetési kötelezettség |  |  |  |  | 0 |
| 19. | Adott váltó |  |  |  |  | 0 |
| 20. | Pénzügyi lízingből eredő fizetési kötelezettség |  |  |  |  | 0 |
| 21. | Halasztott fizetés, részletfizetés fizetési kötelezettsége |  |  |  |  | 0 |
| 22. | Szerződésben kikötött visszavásárlási kötelezettség |  |  |  |  | 0 |
| 23. | Kezesség-, és garanciavállalásból eredő fizetési kötelezettség |  |  |  |  | 0 |
|  | **Fizetési kötelezettség összesen** | **11945** | **11690** | **11440** | **11180** | **46255** |
|  | **Fizetési kötelezettséggel csökkentett saját bevétel** | **224805** | **225060** | **225310** | **225570** | **900745** |

Határidő: folyamatos

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

**4. Településképi rendelettervezet véleményezése**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 5/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 10/2018. (I.31.) számú határozata:**

A bizottság javasolja a képviselőtestület számára a rendelettervezetet az alábbi pontosításokkal továbbítsa a szakhatóságok és lakossági fórum elé:

- A rendelettervezet 4. fejezet 9. §. (4) pontját –a támogatás mértékére vonatkozó rész- javasolja felülvizsgálni.

- A rendelettervezet  11. §. (7) pontját - megújuló energia berendezéseinek elhelyezési helye- javasolja felülvizsgálni.

- A rendelettervezet 12. §. (1) fejezet i. pontját - fásítási távolságok, fa fajtáktól függően javasolja meghatározni - javasolja felülvizsgálni.

- A rendelettervezet (1) fejezet k. pontját - megújuló energia berendezéseinek elhelyezési magassága- javasolja felülvizsgálni.

- A rendelettervezet 8. fejezet 13. §. (g) pontját – szintén a fa ültetési távolsága- javasolja felülvizsgálni.

- A rendelettervezet 13.§. (h) pontját – megújuló berendezések elhelyezési előírásai- javasolja felülvizsgálni.

- A rendelettervezet 12. fejezet 17. §. (7) pontját - cégérek magassága minimum 2,50 m, pontosítani, hogy ez a tartószerkezetre vagy a lelógó cégérre értendő- javasolja felülvizsgálni.

- A rendelettervezet 12. fejezet 17. §.  (10) pontjának-  villogó szöveg miért van benn- indokoltságát javasolja megvizsgálni.

- A rendelettervezetbe javasolja belefoglalni a 2049. és 2050 hrsz-ú ingatlan kemping kialakításra vonatkozó előírást – csak kemping helyezhető el, (Kb-ü).

Benkőné Gulyás Edit: Kiemeli a rendelettervezet 2. fejezete rendelkezik a helyi védelemről, az ösztönző rendszerről és az önkormányzati támogatásról.

Novák Ferenc: A 2018. évi munkatervhez javasolta az épített értékek védelméről szóló önkormányzati rendelet végrehajtásának tapasztalatait megtárgyalni, illetve forrást biztosítani erre a célra.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 6/2018. (II.08.) számú határozata:**

Zalakaros Város Önkormányzat Képviselőtestülete a településképi rendelettervezetet véleményezte és kéri, az alábbi pontosításokkal kerüljön továbbításra a szakhatóságok és lakossági fórum elé:

1./ A rendelettervezet 4. fejezet 9. §. (4) pontját –a támogatás mértékére vonatkozó rész- kéri felülvizsgálni.

2./ A rendelettervezet 11. §. (7) pontját - megújuló energia berendezéseinek elhelyezési helye- kéri felülvizsgálni.

3./ A rendelettervezet 12. §. (1) fejezet i. pontját - fásítási távolságok, fa fajtáktól függően javasolja meghatározni - kéri felülvizsgálni.

4./ A rendelettervezet (1) fejezet k. pontját - megújuló energia berendezéseinek elhelyezési magassága- kéri felülvizsgálni.

5./ A rendelettervezet 8. fejezet 13. §. (g) pontját – szintén a fa ültetési távolsága- kéri felülvizsgálni.

6./ A rendelettervezet 13.§. (h) pontját – megújuló berendezések elhelyezési előírásai- kéri felülvizsgálni.

7./ A rendelettervezet 12. fejezet 17. §. (7) pontját - cégérek magassága minimum 2,50 m, pontosítani, hogy ez a tartószerkezetre vagy a lelógó cégérre értendő- kéri felülvizsgálni.

8./ A rendelettervezet 12. fejezet 17. §.  (10) pontjának-  villogó szöveg miért van benn- indokoltságát kéri megvizsgálni.

9./ A rendelettervezetbe kéri belefoglalni a 2049. és 2050 hrsz-ú ingatlan kemping kialakításra vonatkozó előírást – csak kemping helyezhető el, (Kb-ü).

Határidő: 2018. március 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető – megbízott főépítész bevonásával

**5. Reklámrendelet megalkotása** Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Szirtes Balázs 17,31 órakor megjelent az ülésteremben.

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 6/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 11/2018. (I.31.) számú határozata:**

A bizottság javasolja a képviselőtestület számára, hogy kérje fel a Zalakarosi Közös Önkormányzati Hivatalt, hogy a település idegenforgalmi sajátosságainak figyelembe vételével, a helyben elérhető szolgáltatások reklámozásának lehetőségével dolgozza át a rendelettervezetet, illetve készüljön kimutatás az érvényben lévő táblabérleti szerződésekről.

Tóthné Őri Ibolya: A hatályos szabályozás értelmében csak utcabútoron helyezhető el hirdetés. A településképi rendelet hatályba lépése után településképi vélemény birtokában helyezhetők ki reklámok.

Novák Ferenc 17,40 órától 18,05 órától technikai szünetet rendelt el.

Horváth Vencel: Javaslattal él, ne fogadja el a testület a reklámrendelet tervezetét, legyen felgyorsítva a településképi rendelet egyeztetési folyamata. Illetve javasolja, hogy a testület hozzon olyan tartalmú határozatot, hogy az önkormányzati tulajdonban lévő ingatlanon, továbbá önkormányzati intézmények, valamint többségi önkormányzati tulajdonú gazdasági társaságok tulajdonában, kezelésében lévő ingatlanon elhelyezett reklámhordozókra új reklám kihelyezése a településképi rendelet elfogadásáig tilos legyen.

Novák Ferenc: Szavazásra teszi fel a módosító javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 7/2018. (II.08.) számú határozata:**

1./ Zalakaros Város Önkormányzat Képviselőtestülete a reklámok és reklámhordozók elhelyezéséről szóló önkormányzati rendelet tervezetét nem fogadja el, egyben felkéri a polgármestert, hogy a településképi rendelettervezet egyeztetési folyamatát –lakossági fórum illetve szakhatósági egyeztetés- soron kívül indítsa meg, a településképi rendelettervezet a február 26-i lakossági fórumon is kerüljön ismertetésre a lakossággal.

2./ Zalakaros Város Önkormányzat Képviselőtestülete döntése értelmében önkormányzati tulajdonban lévő ingatlanon, továbbá önkormányzati intézmények, valamint többségi önkormányzati tulajdonú gazdasági társaságok tulajdonában, kezelésében lévő ingatlanon elhelyezett reklámhordozókra új reklám kihelyezése a településképi rendelet elfogadásáig tilos. Felkéri a polgármestert, hogy az önkormányzati intézmények, valamint a többségi önkormányzati tulajdonú gazdasági társaságok vezetőit a képviselőtestületi döntésről tájékoztassa.

Határidő: 2018. március 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető – megbízott főépítész bevonásával – 1. pont vonatkozásában

Torma László aljegyző - önkormányzati intézmények, valamint többségi önkormányzati tulajdonú gazdasági társaságok vezetőinek értesítése

1. **2018. évi igazgatási szünet**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 1/2018. (I.31.) számú határozata:**

A bizottság javasolja a képviselőtestület számára a rendelettervezet előterjesztés szerinti elfogadását.

Novák Ferenc: Szavazásra teszi fel az előterjesztés szerinti rendelettervezetet.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 2/2018. (II.09.) önkormányzati rendeletét a 2018. évi igazgatási szünet elrendeléséről.

(A rendelet hiteles szövege a jegyzőkönyv melléklete.)

1. **Összeférhetetlenségi kérdések és az SZMSZ módosítása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 10/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 15/2018. (I.31.) számú határozata:**

A bizottság javasolja a képviselőtestület számára az előterjesztés szerinti rendeleti és határozati javaslat elfogadását az alábbi kiegészítéssel:

- javasolja a képviselőtestület számára, hogy a rendeletmódosítás 1. §-át úgy fogadja el, hogy Rendelet 53. § (2) bekezdése helyébe az alábbi rendelkezés lépjen:

(2) ) A képviselőtestület tagjai közül választott alpolgármester képviseli az önkormányzatot, szükség szerint helyettesíti a polgármestert. Az alpolgármester polgármestert helyettesítő hatásköre nem terjed ki a Gránit Gyógyfürdő Zrt. vezérigazgatójának munkaviszonyával, javadalmazásával valamint a vezérigazgató személyéről információ (tény, adat, vélemény) közlésének a jogáról kapcsolatos döntések végrehajtására, a képviselő-testület eseti jellegű megbízással önkormányzati képviselőt jelöl ki a kapcsolódó okirat aláírására.

Czirákiné Pakulár Judit: Bejelenti az összeférhetetlenségét.

Novák Ferenc: Szavazásra teszi fel Czirákiné Pakulár Judit szavazásból való kizárását.

Képviselőtestület 6 igen szavazattal, ellenszavazat és tartózkodás nélkül Czirákiné Pakulár Juditot kizárja a szavazásból.

**Képviselőtestület 8/2018. (II.08.) számú határozata:**

Zalakaros Város Önkormányzat Képviselőtestülete Czirákiné Pakulár Judit alpolgármestert személyes érintettség címén az „Összeférhetetlenségi kérdések és az SZMSZ módosítása” napirend határozati és rendeleti javaslatáról való szavazásból kizárja.

Novák Ferenc: Szavazásra teszi fel a rendeletmódosítás elfogadását a bizottsági javaslat szerint.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 3/2018. (II.09.) önkormányzati rendeletét a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításáról.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 9/2018. (II.08.) számú határozata:**

1./ Zalakaros Város Önkormányzat Képviselőtestülete úgy határoz, hogy továbbra is Czirákiné Pakulár Judit alpolgármester képviselje az önkormányzatot a Zalakarosi Turisztikai Egyesületben, illetve a Zalakarosi Turisztikai Nonprofit Kft-ben.

2./ Zalakaros Város Önkormányzat Képviselőtestülete felkéri a polgármestert, éljen javaslattal a Zalakarosi Turisztikai Egyesület felé, hogy saját szervezeti szabályaik és etikai szempontok alapján vizsgálja meg az esetleges összeférhetetlenséget.

Határidő: 2018. február 15.  
Felelős: Novák Ferenc polgármester  
Operatív felelős: Torma László aljegyző

**9. 2018. Város Napi rendezvény előkészítése** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 9/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 14/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

**-** Zalakaros – Magyar Színészválogatott mérkőzés megrendezésének támogatását nem javasolja a képviselőtestület számára

- javasolja, hogy parkolási lehetőségként a Probus telken lévő parkoló legyen biztosítva

- javasolja, hogy amennyiben a jelenlegi fogadási helyszínen a vendéglátás nem biztosítható, a szervező javasoljon olyan alternatív helyszínt, ahol a zalakarosi állandó lakosok bejutása biztosított, illetve a vendéglátásra nem jogosult személyek kiszűrése biztosítható.

- a bizottság felkéri a szervezőket, hogy a képviselőtestületi ülés időpontjáig nyilatkozzanak, hogy a város napi tervezett műsorok megfelelnek-e a korábban hozott képviselőtestületi döntésnek, mely szerint színvonalas szolgáltatást biztosító fellépők szerepeljenek a rendezvényeken.

Horváth Vencel: Egy kiegészítést kíván tenni, a testület a november 23-i ülésén döntött arról, hogy készüljön a rendezvényekre szolgáló házirend. Erről mielőbbi tájékoztatást szeretne.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi

határozatot hozta:

**Képviselőtestület 10/2018. (II.08.) számú határozata:**

Zalakaros Város Önkormányzat Képviselőtestülete a Város Napi rendezvény sikeres megvalósítása érdekében

1. 10 éves Olesno-Zalakaros testvérvárosi kapcsolat megerősítését, megünneplését a Városházán 2018. július 20-án (péntek) 16:30 órakor tartja.

Felelős: Zalakarosi Közösségi Ház és Könyvtár intézményvezető

Határidő: 2018. július 20.

2. az ünnepi műsort a Kertmoziban 2018. július 20-án (péntek) 18:00 órakor rendezi meg.

Felelős: Zalakarosi Közösségi Ház és Könyvtár intézményvezető

Határidő: 2018. július 20.

3. a szórakoztató rendezvények és a vendéglátás megszervezésére a Zalakarosi Turisztikai Nonprofit Kft-t kéri fel. A Kft. a település polgárai részére vendéglátás megszervezését is biztosítja, amelynek tartalma egytálétel és ital, továbbá felkéri a Zalakarosi Óvoda és Bölcsőde intézményt, hogy az alapanyag beszerzésben és kiosztásban segítse a Kft-t. Parkolási lehetőségként a Probus telken lévő parkoló lesz biztosítva.

3.1. felkéri a Zalakarosi Turisztikai Nonprofit Kft. ügyvezetőjét, hogy amennyiben a jelenlegi fogadási helyszínen a vendéglátás nem biztosítható, a szervező javasoljon olyan alternatív helyszínt, ahol a zalakarosi állandó lakosok bejutása biztosított, illetve a vendéglátásra nem jogosult személyek kiszűrése biztosítható.

Felelős: Novák Ferenc polgármester

Turisztikai Nonprofit Kft vezetője

Zalakarosi Óvoda és Bölcsőde vezetője

Határidő: 2018. július 20.

4. A Város Napi rendezvény költségeit a 2018. évi költségvetésből biztosítja. **(3. sz. melléklet)**

Felelős: Novák Ferenc polgármester

Magyarné Kovács Judit pénzügyi osztályvezető

5. A testvérvárosi küldöttség szállás-és étkezés költségeit a külkapcsolatok szakfeladatok terhére biztosítja.

Felelős: Novák Ferenc polgármester

Magyarné Kovács Judit pénzügyi osztályvezető

6.a Város napi programok keretében a Zalakaros – Magyar Színészválogatott mérkőzés megrendezését nem támogatja.

**10. A Zalakarosi Óvoda és Bölcsőde intézményegységeinek 2018. évi zárva   
 tartása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 2/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 11/2018. (II.08.) számú határozata:**

Zalakaros Város Önkormányzat Képviselőtestülete

1./ a Zalakarosi Óvoda és Bölcsőde bölcsődei, óvodai intézményegységében valamint a konyhán 2018. július 2-től 20-ig tartó nyári leállás idejét jóváhagyja.

2./ felkéri a Zalakarosi Óvoda és Bölcsőde intézményvezetőjét, hogy a szülőket a nyári zárva tartásról tájékoztassa.

3./ felkéri a polgármestert, hogy keresse meg Galambok Község Önkormányzatát, hogy a két fenntartó az óvodák nyári leállásának idejére a kölcsönösség elvének figyelembevételével a gyermekek napközbeni ellátásának lehetőségét biztosítsa az óvodákban.

Határidő: 2018. február 15.

Felelős: Novák Ferenc polgármester

Operatív felelős: Torma László aljegyző

Hartainé Bobay Éva intézményvezető

**12. Rendezési tervmódosítás zárás** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 4/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 9/2018. (I.31.) számú határozata:**

A bizottság javasolja a képviselőtestület számára, hogy a településképi rendelet elfogadásáig ne hozzon döntést a rendezési tervmódosítás lezárásáról.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 12/2018. (II.08.) számú határozata:**

Zalakaros Város Önkormányzat Képviselőtestülete a településképi rendelet elfogadásáig nem hoz döntést a rendezési tervmódosítás lezárásáról.

Határidő: 2018. március 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető – megbízott főépítész bevonásával

**13. Településarculati Kézikönyv jóváhagyása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 12/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 17/2018. (I.31.) számú határozata:**

A bizottság javasolja a képviselőtestület számára a Településarculati Kézikönyv előterjesztés szerinti jóváhagyását a bizottsági ülésen tett szövegpontosító kiegészítésekkel, illetve javasolja megfontolásra a képviselőtestület számára, hogy a jövőképre vonatkozó koncepciók a kézikönyv részét képezzék-e.

Benkőné Gulyás Edit: Még néhány szövegpontosításra, javításra vonatkozó javaslattal él.

Horváth Vencel: Javaslattal él, amennyiben elfogadja a testület a szövegpontosító kiegészítésekkel ellátott kézikönyvet, az csak a Pénzügyi, Városüzemeltetési, Ügyrendi és Humánpolitikai Bizottság elnökének ellenjegyzése után lehessen érvényesnek tekinteni.

Novák Ferenc: A bizottsági határozatban szerepelt, hogy a képviselőtestület fontolja meg, hogy a jövőképre vonatkozó koncepciók a kézikönyv részét képezzék-e. Szavazásra teszi fel, hogy ki az, aki egyetért, hogy a jövőképre vonatkozó rész kikerüljön a kézikönyvből.

Képviselőtestület 5 igen szavazattal, ellenszavazat nélkül és 2 tartózkodással a javaslatot elfogadta.

Novák Ferenc: Ezek után szavazásra teszi fel a bizottsági javaslattal és a testületi ülésen elhangzott javaslattal – pénzügyi bizottság elnökének ellenjegyzése- kiegészített határozati javaslatot, azzal, hogy a jövőkép nem képezi részét a kézikönyvnek.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 13/2018. (II.08.) számú határozata:**

Zalakaros Város Önkormányzat Képviselőtestülete megismerte a Település Arculati Kézikönyvet, annak tematikájával egyetért, azzal a kiegészítéssel, hogy a jövőképre vonatkozó rendelkezések ne képezzék részét a kézikönyvnek. Alkalmasnak találja a Településképi rendelet előkészítő, megalapozó munkarészeként. A bizottsági ülésen tett szövegpontosító kiegészítésekkel ellátott kézikönyv csak a Pénzügyi, Városüzemeltetési, Ügyrendi és Humánpolitikai Bizottság elnökének ellenjegyzése után tekinthető érvényesnek.

Határidő: 2018. február 28.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető – megbízott főépítész bevonásával

**14.** **Zalakaros város és térsége szennyvízelvezető rendszere és szennyvíztisztító   
 telepe (56.ZK-SZV) víziközmű-rendszerre vonatkozó bérleti üzemeltetői   
 szerződés módosítása**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 13/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 18/2018. (I.31.) számú határozata:**

A bizottság javasolja a képviselőtestület számára, hogy amíg a szennyvízközmű rendszeren a tulajdonosi viszonyok nem rendezettek, addig ne fogadja el az üzemeltetési szerződés módosítását, javasolja felkérni a polgármestert, hogy a Csetneki Ügyvédi Iroda bevonásával vizsgáltassa meg az üzemeltetési szerződés körüli jogi helyzetet.

A bizottság javasolja továbbá a képviselőtestület számára, kérje fel a polgármestert, hogy a szennyvízközmű rendszeren érdekelt további 5 önkormányzattal tárgyaljon a tulajdoni viszonyok rendezéséről.

Novák Ferenc: Annyival kiegészíti, hogy a Délzalai Víz-és Csatornamű Zrt. szakmai javaslata alapján 3 település –Zalakaros, Zalamerenye, Zalaszabar- meghozta döntését.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 14/2018. (II.08.) számú határozata:**

1./ Zalakaros Város Önkormányzat Képviselőtestülete, amíg a szennyvízközmű rendszeren a tulajdonosi viszonyok nem rendezettek, addig nem fogadja el az üzemeltetési szerződés módosítását, egyben felkéri a polgármestert, hogy a Csetneki Ügyvédi Iroda bevonásával vizsgáltassa meg az üzemeltetési szerződés körüli jogi helyzetet.

2./ Zalakaros Város Önkormányzat Képviselőtestülete felkéri a polgármestert, hogy a szennyvízközmű rendszeren érdekelt további 5 önkormányzattal tárgyaljon a tulajdoni viszonyok rendezéséről.

Határidő: 2018. március 30.

Felelős: Novák Ferenc polgármester

Operatív felelős: Torma László aljegyző

**15. A Kisfaludy szálláshely fejlesztési konstrukció keretében a Fürdő Vendégház  
 fejlesztésére irányuló pályázat benyújtása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 8/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 13/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását, azzal, hogy kerüljön rögzítésre, a beruházás tervezett nettó összköltsége 151 609 112 Ft. A pályázathoz illeszkedő módon kell elvégezni, ha szükséges a bérleti szerződés módosítását. Javasolja, továbbá, hogy a határozatban rögzítésre kerüljön az önrész biztosítása a bérleti díjból fedezett hitelfelvétellel történjen. Az előterjesztésnek megfelelően a beruházás előkészítésére 2018. évben 5 000 000 Ft-ot javasol biztosítani az általános tartalék terhére.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 7 igen szavazattal, ellenszavazat tartózkodással az alábbi határozatot hozta:

**Képviselőtestület 15/2018. (II.08.) számú határozata:**

Zalakaros Város Önkormányzat Képviselőtestülete

1./ határozatban rögzíti, hogy a Fürdő Vendégház fejlesztésére pályázatot nyújt be a „Kisfaludy Szálláshelyfejlesztési Konstrukció – szállodafejlesztés – Balaton kiemelt turisztikai fejlesztési térségben” keretében kiírásra megjelenő FC-1.1.2-2018 kódszámú pályázati felhívásra és felhatalmazza a polgármestert a pályázat benyújtására, és a pályázattal kapcsolatos jognyilatkozatok megtételére. A beruházás tervezett nettó összköltsége 151 609 112 Ft. A pályázathoz illeszkedő módon kell elvégezni, ha szükséges a bérleti szerződés módosítását.

2. A beruházás előkészítésére 2018.évben 5 000 000 Ft-ot biztosít az általános tartalék terhére. A pályázat megvalósításához szükséges önrész biztosítása a bérleti díjból fedezett hitelfelvétellel történjen.

Határidő: 2018. február 9.

Felelős: Novák Ferenc polgármester

Operatív felelős: Tóth Enikő projektmenedzser

**16. 2018. évi közfoglalkoztatási pályázat benyújtójáról döntés** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozati javaslatát:

**Gazdasági, Városfejlesztési és Turisztikai Bizottság 14/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 19/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a bér-és munkaügyi feladatok többletköltségére biztosított forrás, valamint a közmunkaprogramban vásárolt Ford üzemben tartási jogának, valamint az ebből fakadó többletköltségekre való forrás csak nyertes közfoglalkoztatási pályázat esetén adható át.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 16/2018. (II.08.) számú határozata:**

1./ Zalakaros Város Önkormányzat Képviselőtestülete a 2018. évtől induló közfoglalkoztatási programok lebonyolításával a Karos- Park Kft-t bízza meg, azzal a kiegészítéssel, hogy a bér-és munkaügyi feladatok többletköltségére biztosított 851 000 Ft valamint a közmunkaprogramban vásárolt Ford üzemben tartási jogának, valamint az ebből fakadó többletköltségekre való 1 000 000 Ft csak nyertes közfoglalkoztatási pályázat esetén adható át a Karos- Park Kft. részére.

Határidő: azonnal

Felelős: Novák Ferenc polgármester

Operatív felelős: Biczó Tamás Karos- Park Kft ügyvezetője

**17. Ingatlan felajánlásról döntés** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 15/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 20/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 17/2018. (II.08.) számú határozata:**

Zalakaros Város Önkormányzat Képviselőtestülete

1. elfogadja a Zalakaros, külterület 0166/69 hrsz-ú, gyümölcsös megnevezésű ingatlan tulajdonosának felajánlását, melyek alapján az ingatlan tulajdonjogát ajándékozás útján kívánja megszerezni.
2. felkéri a Csetneki Ügyvédi Irodát, hogy az ajándékozási szerződést készítse elő.
3. felhatalmazza a polgármestert az ajándékozási szerződés aláírására.
4. a szerződés elkészítése, valamint az ingatlan-nyilvántartásban történő átvezetés során felmerülő költségeket a 2018. évi költségvetés Önkormányzati fejezetének dologi kiadásai terhére biztosítja.
5. döntéséről az ingatlan tulajdonosát értesíteni kell.

Határidő: 2018. április 27.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

1. **Csípőszúnyog gyérítésre megállapodás a Balatoni Szövetséggel**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 16/2018. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 21/2018. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 18/2018. (II.08.) számú határozata:**

Zalakaros Város Önkormányzat Képviselőtestülete

1./ egyetért azzal, hogy az önkormányzat a csípőszúnyog elleni 2018. évi védekezés finanszírozásáról az előterjesztés mellékletét képező tartalommal megállapodást kössön a Balatoni Szövetséggel (8230 Balatonfüred, Kossuth u. 3.)

2./ a védekezés költségét az önkormányzat 2018. évi költségvetése önkormányzati fejezetének dologi kiadása terhére biztosítja.

3./ felhatalmazza a polgármestert a megállapodás aláírására.

Határidő: azonnal

Felelős: Novák Ferenc polgármester

Operatív felelős: Tóth Zoltánné szervezési és igazgatási ügyintéző

**19. A Cyclo-Net projekt keretében műszaki ellenőrzésre vonatkozó eljárás  
 visszavonása, új ajánlati felhívás kibocsátása**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 21/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 26/2018. (II.08.) számú határozata:**

A bizottság javasolja a képviselőtestület számára, hogy a határozati javaslat 1-3 pontjait az előterjesztésnek megfelelően fogadja el, a határozati javaslat 4. pontját – mely a pályázati beruházáshoz kapcsolódó, de nem a pályázat keretében megvalósuló ivóvízvezeték felújításához tartozó műszaki ellenőrzési feladatok pénzügyi fedezetéről rendelkezik- pedig a „Zalakaros Termál út – Petőfi Sándor utca – Kossuth Lajos utca kerékpárút kivitelezéséhez kapcsolódóan az ivóvízvezeték felújítás és vízbekötés cserére vonatkozó vállalkozási szerződés jóváhagyása” napirendi ponthoz tartozó határozati javaslat részeként fogadja el.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 19/2018. (II.08.) számú határozata:**

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást indított el Magyarország – Horvátország Határon Átnyúló Együttműködési Program 2014-2020” felhívásán támogatást nyert HUHR/1601/2.1.1/0011 azonosító számú, „Cyclo-Net” projekt keretében a műszaki ellenőri feladatok ellátására. Az eljárás visszavonásához a képviselőtestület hozzájárul.

2./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ismételt ajánlattételi eljárást folytat le a „Magyarország – Horvátország Határon Átnyúló Együttműködési Program 2014-2020” felhívásán támogatást nyert HUHR/1601/2.1.1/0011 azonosító számú, „Cyclo-Net” projekt keretében a műszaki ellenőri feladatok ellátására.

3./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

név: Zalaber Vállalkozási Kft.

székhely: 8900 Zalaegerszeg, Kosztolányi út 11.

telefon: 06 92 596 790

e-mail: zalaber@t-online.hu

név: Darabos Géza ev

székhely: 8900 Zalaegerszeg, Kossuth Lajos u. 61. IV. 27.

telefon: 06 30 2164 987

e-mail: darabosgeza@zalaszam.hu

név: KAPOS-HIDRO Kereskedelmi és Szolgáltató Kft.

székhely: 7400 Kaposvár, Buzsáki utca 48.

telefon: 06 82 317 010

e-mail: [kaposhidro@gmail.com](mailto:kaposhidro@gmail.com), info@kaposhidro.hu

név: Kanizsaber Építőipari Beruházási és Vállalkozási Kft.

székhely: 8800 Nagykanizsa, Ady Endre u 50.

telefon: 06 93 516 751

e-mail: [kanizsaber@chello.hu](mailto:kanizsaber@chello.hu)

név: Tüske Zsolt ev

székhely: 8900 Zalaegerszeg, Batsányi J. u. 9.

telefon: 06 30 2168 791

e-mail: [tuske.zsolt@pannonway.hu](mailto:tuske.zsolt@pannonway.hu)

3./ Zalakaros Város Önkormányzat Képviselőtestülete pénzügyi fedezetet a HUHR/1601/2.1.1/0011 azonosító számú Interreg pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**20. Főépítészi feladatokra ajánlati felhívás kibocsátása**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 22/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 27/2018. (II.08.) számú határozata:**A bizottság javasolja a képviselőtestület számára, hogy a február 8-i ülésén, a napirend kapcsán ne hozzon végleges döntést, az előterjesztés a következő átdolgozásokkal kerüljön vissza a képviselőtestület elé:

- lehet határozatlan idejű is a megbízás időtartama, de a rendes és a rendkívüli felmondás szabályait rögzíteni kell

- nyílt eljárással is egyetért a bizottság, de javasolja felkérni a Zalakarosi Közös Önkormányzati Hivatalt, hogy legalább a Zala megyei jogosultsággal rendelkezőket kérje fel ajánlattételre.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 20/2018. (II.08.) számú határozata:**

1./ Zalakaros Város Önkormányzat Képviselőtestülete a „Főépítészi feladatokra ajánlati felhívás kibocsátása” napirend kapcsán nem hoz végleges döntést, az előterjesztés a következő átdolgozásokkal kerüljön vissza a képviselőtestület elé:

1.1./ lehet határozatlan idejű is a megbízás időtartama, de a rendes és a rendkívüli felmondás szabályait rögzíteni kell

1.2./ nyílt eljárással is egyetért a képviselőtestület, de felkéri a Zalakarosi Közös Önkormányzati Hivatalt, hogy legalább a Zala megyei jogosultsággal rendelkezőket kérje fel ajánlattételre.

Határidő: azonnal

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

**21. Javaslat a bevándorlás szervező irodák és szervezetek elutasítására**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Szirtes Balázs 18,44 órakor távozott az ülésteremből.

Novák Ferenc: Szavazásra teszi fel a határozati javaslatot.

Képviselőtestület 5 igen szavazattal, ellenszavazat nélkül és 1 tartózkodással az alábbi határozatot hozta:

**Képviselőtestület 21/2018. (II.08.) számú határozata:**

Zalakaros Város Önkormányzata megtárgyalta a „Védjük meg településeinket, védjük meg hazánkat” felhívásról szóló előterjesztést és az alábbi határozatot hozta:

**1.** Zalakaros Város Önkormányzata elutasítja a Soros-tervet, és azt, hogy a településünkön bevándorlásszervező irodát működtessenek.

Felelős: Novák Ferenc polgármester  
Határidő: 2018. február 9.

**2.** Felkéri Magyarország Kormányát, hogy a bevándorlásszervező szervezetek szervező tevékenysége ellen lépjen fel.

A Képviselő-testület felhatalmazza polgármestert, hogy az önkormányzat álláspontját kinyilvánítsa.

Felelős: Novák Ferenc polgármester  
Határidő: 2018. február 9.

**25. Egyebek-Zalakaros, 092/14 hrsz-ú, 0111 hrsz-ú és 0166/13 hrsz-ú ingatlanokon  
 utasváró épületfeltüntetéséhez kapcsolódó megállapodások megkötése**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 23/2018. (II.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 28/2018. (II.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a Zalakarosi Közös Önkormányzati Hivatal kutassa fel az idegen területen megépített utas várók építéséhez 2010. évben használati jogot alapító megállapodásokat és a képviselőtestületi határozatokat.

Novák Ferenc: Szavazásra teszi fel a bizottsági javaslattal kiegészített határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 22/2018. (II.08.) számú határozata:**

Zalakaros Város Önkormányzat Képviselőtestülete

1./ jóváhagyja az előterjesztés mellékletét képező földhasználati jog alapításáról, ráépítésről és önálló épület feltüntetéséről szóló megállapodások tartalmát.

2./ felhatalmazza a polgármestert a megállapodások aláírására.

3./ felkéri a Zalakarosi Közös Önkormányzati Hivatalt, kutassa fel az idegen területen megépített utas várók építéséhez 2010. évben használati jogot alapító megállapodásokat és a képviselőtestületi határozatokat.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Novák Ferenc: A lakossági fórum időpontjáról ad tájékoztatást.

Horváth Vencel: A Termál úti sárfelhordás ügyében információi szerint az önkormányzat a kötelezettségét megtette.

Tóthné Őri Ibolya: Kiemeli a tulajdonosok jogkövető magatartását.

Szirtes Balázs 18,55 órakor megjelent az ülésteremben.

Novák Ferenc: Mivel több napirend nem volt megköszönte a részvételt, 18,56 órakor bezárta a nyílt ülést és bejelentette, hogy a képviselőtestület 19,05 órától zárt ülés keretében folytatja tovább munkáját.

Kmft.

Novák Ferenc Torma László

Polgármester Aljegyző

Czirákiné Pakulár Judit Horváth Vencel

Jkv. hitelesítő Jkv. hitelesítő